《夜兴》
宋代·释文珦

万缘不相涉，默坐调四肢。
天理静中见，物情閒处知。
长风扫重阴，皎月生东篱。
寒虫唧唧鸣，亦各知天时。
悠然发清偿，朗诵渊明诗。
人生百年间，汲汲奚所为。
贤愚虽有殊，同为来者悲。
为语高世流，有酒当自持。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。